สรุปภาวะตลาดต่างประเทศวานนี้
สรุปภาวะตลาดต่างประเทศประจำวันที่ 4 ต.ค.59
5 ต.ค. 2559

ดัชนีดาวโจนส์ตลาดหุ้นนิวยอร์กปิดลบ เมื่อคืนนี้ (4 ต.ค.) หลังจากเจ้าหน้าที่ระดับสูงของธนาคารกลางสหรัฐ (เฟด) ได้ออกมาสนับสนุนให้เฟดปรับขึ้นอัตราดอกเบี้ย นอกจากนี้ ตลาดยังได้รับแรงกดดันจากการคาดการณ์ที่ว่า ธนาคารกลางยุโรป (ECB) อาจจะปรับลดวงเงินในโครงการซื้อพันธบัตร รวมทั้งความวิตกกังวลเกี่ยวกับผลกระทบที่อังกฤษเตรียมแยกตัวออกจากสหภาพยุโรป (Brexit)
ดัชนีเฉลี่ยอุตสาหกรรมดาวโจนส์ปิดที่ 18,168.45 จุด ลดลง 85.40 จุด หรือ -0.47% ดัชนี NASDAQ ปิดที่ 5,289.66 จุด ลดลง 11.21 จุด หรือ -0.21% ดัชนี S&amp;P500 ปิดที่ 2,150.49 จุด ลดลง 10.71 จุด หรือ -0.50%
 
ตลาดหุ้นยุโรปปิดบวก เมื่อคืนนี้ (4 ต.ค.) โดยได้แรงหนุนจากการฟื้นตัวของหุ้นดอยซ์แบงก์ โดยนักลงทุนยังคงจับตาความคืบหน้าในการเจรจาระหว่างดอยซ์แบงก์และกระทรวงยุติธรรมสหรัฐ ขณะที่ตลาดหุ้นอังกฤษพุ่งขึ้นเนื่องจากการอ่อนค่าของเงินปอนด์ช่วยหนุนหุ้นกลุ่มส่งออกดีดตัวขึ้น
ดัชนี Stoxx Europe 600 ปรับตัวขึ้น 0.8% ปิดที่ 346.10 จุด
ดัชนี CAC-40 ตลาดหุ้นฝรั่งเศสปิดที่ 4,503.09 จุด เพิ่มขึ้น 49.53 จุด หรือ +1.11% ดัชนี DAX ตลาดหุ้นเยอรมันปิดที่ 10,619.61 จุด พุ่งขึ้น 108.59 จุด หรือ +1.03% ดัชนี FTSE 100 ตลาดหุ้นลอนดอนปิดที่ 7,074.34 จุด เพิ่มขึ้น 90.82 จุด หรือ +1.30%
 
ตลาดหุ้นลอนดอนปิดพุ่งแตะระดับสูงสุด ในรอบมากกว่า 17 เดือนเมื่อคืนนี้ (4 ต.ค.) หลังจากความวิตกกังวลเกี่ยวกับผลกระทบจากการถอนตัวจากสหภาพยุโรปของอังกฤษ หรือ Brexit ส่งผลให้เงินสกุลปอนด์ร่วงแตะระดับต่ำสุดในรอบ 31 ปี
ดัชนี FTSE 100 ปิดปรับตัวขึ้น 90.82 จุด หรือ 1.30% แตะที่ 7,074.34 จุด ซึ่งเป็นระดับที่ใกล้เคียงกับระดับสูงสุดเป็นประวัติการณ์ที่ทำไว้เมื่อเดือนเม.ย. 2558 ที่ 7,103.98 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดขยับลง เมื่อคืนนี้ (4 ต.ค.) เนื่องจากนักลงทุนเทขายทำกำไรหลังจากสัญญาน้ำมันปิดบวกติดต่อกัน 4 วันทำการก่อนหน้านี้ นอกจากนี้ นักลงทุนยังจับตาดูท่าทีของกลุ่มประเทศผู้ส่งออกน้ำมัน (โอเปก) ว่าจะดำเนินการตามข้อตกลงปรับลดการผลิตหรือไม่ รวมทั้งรอดูรายงานสต็อน้ำมันดิบของสหรัฐในวันนี้
สัญญาน้ำมันดิบ WTI ส่งมอบเดือนพ.ย.ลดลง 12 เซนต์ หรือ 0.2% ปิดที่ 48.69 ดอลลาร์/บาร์เรล
สัญญาน้ำมันดิบเบรนท์ส่งมอบเดือนธ.ค.ขยับลง 2 เซนต์ หรือเกือบ 0.1% ปิดที่ 50.87 ดอลลาร์/บาร์เรล
 
สัญญาทองคำตลาดนิวยอร์กปิดร่วงลง เมื่อคืนนี้ (4 ต.ค.) โดยสัญญาทองคำดิ่งลงไปกว่า 3% เพราะได้รับแรงกดดันจากสกุลเงินดอลลาร์ที่แข็งค่าเมื่อเทียบกับสกุลเงินหลักๆ หลังจากเจ้าหน้าที่ระดับสูงของธนาคารกลางสหรัฐ (เฟด) ได้ออกมาสนับสนุนให้เฟดปรับขึ้นอัตราดอกเบี้ย
สัญญาทองคำตลาด COMEX (Commodity Exchange) ส่งมอบเดือนธ.ค.ร่วงลง 43 ดอลลาร์ หรือ 3.28% ปิดที่ระดับ 1,269.7 ดอลลาร์/ออนซ์
สัญญาโลหะเงินส่งมอบเดือนธ.ค.ลดลง 1.093 ดอลลาร์ หรือ 5.80% ปิดที่ 17.775 ดอลลาร์/ออนซ์
สัญญาพลาตินัมส่งมอบเดือนม.ค.ร่วงลง 18.6 ดอลลาร์ หรือ 1.84% ปิดที่ 990.5 ดอลลาร์/ออนซ์
สัญญาพัลลาเดียมส่งมอบเดือนต.ค.ลดลง 12.25 ดอลลาร์ หรือ 1.7% ปิดที่ 699.55 ดอลลาร์/ออนซ์
 
สกุลเงินดอลลาร์สหรัฐแข็งค่าขึ้น เมื่อเทียบกับเงินสกุลหลักๆ ในการซื้อขายที่ตลาดนิวยอร์กเมื่อคืนนี้ (4 ต.ค.) หลังจากหลังจากเจ้าหน้าที่ระดับสูงของธนาคารกลางสหรัฐ (เฟด) ได้ออกมาสนับสนุนให้เฟดปรับขึ้นอัตราดอกเบี้ย
ดอลลาร์สหรัฐแข็งค่าขึ้นเมื่อเทียบกับเยนที่ระดับ 102.82 เยน จากระดับ 101.57 เยน และเพิ่มขึ้นเมื่อเทียบฟรังก์สวิส ที่ระดับ 0.9798 ฟรังก์ จากระดับ 0.9733 ฟรังก์ ในขณะที่ขยับขึ้นเมื่อเทียบดอลลาร์แคนาดาที่ระดับ 1.3197 ดอลลาร์แคนาดา จากระดับ 1.3117 ดอลลาร์แคนาดา
เงินยูโรอ่อนค่าลงเมื่อเทียบดอลลาร์สหรัฐ ที่ระดับ 1.1201 ดอลลาร์สหรัฐ จากระดับ 1.1217 ดอลลาร์สหรัฐ ในขณะที่เงินปอนด์อ่อนค่าลงสู่ระดับ 1.2739 ดอลลาร์สหรัฐ จากระดับ 1.2859 ดอลลาร์สหรัฐ ส่วนเงินดอลลาร์ออสเตรเลียอ่อนค่าลงแตะระดับ 0.7621 ดอลลาร์สหรัฐ จากระดับ 0.7674 ดอลลาร์สหรัฐ